**Puutarhamarttojen ryhmänvetäjä**

Haemme Uudenmaan Marttoihin puutarhamarttojen ryhmänvetäjää. Tehtävä on osa piirin vapaaehtoistoimintaa. Tehtävä alkaa keväällä 2019 sopimuksen mukaan. Tehtävä aloitetaan seuraamalla ja oppimalla yhdessä toisen ryhmänvetäjän kanssa.

Puutarhamarttojen ryhmänvetäjät toimivat tiiminä ja jakavat tehtäviä keskenään.

Edellytämme ryhmänvetäjältä voimassa olevaa jäsenyyttä järjestössä. Tehtävästä ei makseta palkkiota, mutta tehtävän hoitamiseen liittyviä matkakustannuksia korvataan kuten muillekin vapaaehtoismartoille. Tehtävästä saa todistuksen pyydettäessä.

**Puutarhamartat**

Puutarhamartat on vapaamuotoinen ryhmä, joka harrastaa hyöty- ja koristekasveja, pyörittää puutarhakahvilaa ja järjestää puutarha-aiheisia tilaisuuksia sekä opintoretkiä. Piiri järjestää puutarhamartoille ja yhdistysten puutarharyhmien vetäjille ketjukoulutuksia. Puutarhamartta tekee sopimuksen vuodeksi kerrallaan.

Marttajärjestön puutarhatoiminnan tavoitteena on yhdessä tekeminen, uusien taitojen oppiminen ja opitun eteenpäin siirtäminen. Uudenmaan Martoissa on parikymmentä sopimuksen tehnyttä vapaaehtoista puutarhamarttaa. Lisäksi puutarhakahvilat ovat kaikille avoimia, joissa vierailee sekä marttajäseniä, että muita aiheesta kiinnostuneita.

Lue lisää puutarhamartoista [täältä.](https://www.martat.fi/uusimaa/vapaaehtoismartat/uudenmaan-vapaaehtoistoiminta/uudenmaan-puutarhamartat/)

**Tehtävän sisältö**

Puutarhamarttojen ryhmänvetäjänä tehtäviisi kuuluvat mm. koulutuksien ja puutarhakahviloiden sekä yhteisten tapahtuminen suunnittelu ja järjestäminen, yhteydenpito vapaaehtoisiin sekä piiriin ja puutarhamarttojen sosiaalisen median kanavien ylläpito. Ryhmänvetäjänä vastaat puutarhamarttoja koskeviin sähköposteihin ja tiedusteluihin.

Ryhmävetäjänä kuulut myös piirin vapaaehtoistoiminnan kehittämisryhmään, joka tapaa 2-4 kertaa vuodessa piirin kehityspäällikön johdolla.

**Toivomme sinulta**

* Innostusta puutarha- ja vapaaehtoistoimintaa kohtaan
* Kiinnostusta marttajärjestöön
* Yhteistyökykyä
* Oma-aloitteisuutta ja uusia ideoita
* Mahdollisuutta sitoutua tehtävään vähintään vuodeksi.

**Lisätietoja**

Aino Posti Uudenmaan Martat kehityspäällikkö

aino.posti@martat.fi

Tarja Suksi Puutarhamarttojen ryhmänvetäjä

tarjasuksi@gmail.com

**Lähetä**

Mikäli kiinnostuit tehtävästä, ota yhteyttä; [aino.posti@martat.fi](mailto:aino.posti@martat.fi) 31.3.2019 mennessä.